מרגריטה רוסה דה פרנסיסקו

מרגריטה רוסה דה פרנסיסקו (בספרדית: Margarita Rosa de Francisco; נולדה ב-8 באוגוסט 1965) היא שחקנית, זמרת ומנחת טלוויזיה קולומביאנית.

ביוגרפיה
פרנסיסקו נולדה בסנטיאגו דה קאלי לאם מעצבת אופנה ואב מוזיקאי. מגיל צעיר היא החלה ללמוד בלט וב-1981 הופיעה לראשונה בסרט. לאחר מכן עברה לניו יורק על מנת ללמוד אנגלית ושם גם החלה לדגמן. ב-1984 השתתפה בתחרות מיס קולומביה, נבחרה לסגנית שנייה וייצגה את מדינתה בתחרות מיס עולם ב-1985.

ב-1986 החלה לשחק בטלנובלה "Gallito Ramirez" עליה זכתה בפרס, לאחר מכן הגישה גם תוכנית מהדורת חדשות בטלוויזיה.

במהלך שנות התשעים שיחקה בספרד בסדרה "Brigada Central".

בשנת 1994 שיחקה בתפקיד הראשי בטלנובלה המצליחה "קפה בניחוח אישה", את דמותה של תרזה סוארז. 

בשנת 2000 החלה לשמש שגרירה של רצון טוב עבור ארגון UNICEF. מ-2001 ועד 2002 הנחתה את הגרסה הקולומביאנית של תוכנית המציאות "הישרדות".

בשנת 2002 שיחקה בסרט הטלוויזיה המקסיקני "פידל", סרט ביוגרפי אודות שליט קובה פידל קסטרו, לצד גאל גרסיה ברנאל.

ב-2009 שיחקה בסרט "Of Love and Other Demons" המבוסס על רומן מאת גבריאל גארסיה מארקס ומהווה קופרודוקציה קוסטה ריקאית-קולומביאנית, הסרט נשלח לייצג את קוסטה ריקה בפרס האוסקר לסרט הזר הטוב ביותר. באותה שנה החלה לשחק בסדרת הדרמה הקולומביאנית "קדברה" בתור אנה, אימו האגוצנטרית של לוקה, אותו מגלם כריסטופר אוקרמן. שבה לשחק גם בעונתה השנייה אשר עלתה ב-2011.

בשנת 2019 שיחקה לצדם של קרלוס פאנס וגבי אספינו בטלנובלה האמריקאית "לשחק באש", בתפקיד של מרטינה.

קישורים חיצוניים
 

שחקניות קולנוע וטלוויזיה קולומביאניות
זמרות-יוצרות קולומביאניות
זמרות קולומביאניות
מנחות טלוויזיה קולומביאניות
משתתפות בתחרות מיס קולומביה
משתתפות בתחרות מיס עולם 1985
ילידות 1965